Πετρούπολη

Οι Κεραίες του επιπέδου Πετρούπολης βρίσκονται ακριβώς πάνω από την ομώνυμη πόλη, ύπερθεν των ορίων με το ανατολικό Περιστέρι, επιβλέποντας επίσης κομμάτια του Καματερού και των Άνω Λιοσίων. Είναι κυρίως 4, εκ των οποίων η πρώτη, η υψηλότερη, έχει κατακτηθεί, από τις 8 Δεκεμβρίου του 2016. Αυτές οι κεραίες είχαν ερευνηθεί από τους Βουόριορς και τους εξερευνητές γενικότερα, διότι, όπως και οι Κεραίες στο Κασκαντάμι, μπορούν να φανούν από οπουδήποτε στο Περιστέρι και τις γύρω περιοχές.

## Κεραία Πετρουπόλεως 1

Η Πρώτη κεραία Πετρουπόλεως είναι και η υψηλότερη, και βρίσκεται στις κορυφές του Ανατολικού βουνού, πέρα από τη Βελόνα και το Χωριό.

Κατεκτήθη την Πέμπτη, στις 8 Δεκεμβρίου 2016 από το Βουόριορ James Kingston και το φίλο εξερευνητή και γνώστη του βουνού Γιώργο Στρουμπή. Αφού ακολούθησαν πληθώρα μονοπατιών και 'σπασμένων δρόμων' πάνω από τα φιδωτά μονοπάτια της πυκνής βλάστης στις χαράδρες και τις ρεματιές του θρυλικού βουνού, ένας συνδυασμός τριών χωματοδρόμων βρέθηκε κοντά στις 10 30 το πρωί. Ο αριστερός δρόμος φημολογείται πως οδηγεί στις ίδιες τις κεραίες Πετρουπόλεως, αφού παρακάμψει τους λόφους της πόλης, κάνοντας έτσι το γύρο της Ανατολικής Πλευράς και προσπερνώντας την περίφημη Άλλη Πλευρά. Ο κεντρικός, ο οποίος και ακολουθήθηκε, οδηγεί απευθείας σε αυτήν την κεραίας, ενώ ο δεξιός, ο οποίος δεν επάρθη τότε μα προγραμματίστηκε η επιστροφή σε εκείνον σύντομα, έφθανε στις υπόλοιπες από τις κεραίες.

Η Κεραία αυτή είναι περιτριγυρισμένη από Ραδιοφωνικό Σταθμό, κλειδωμένο με βαριές ασημένιες πόρτες και κλειδαριές και κάγκελα. Διάφοροι πράσινοι κάδοι ανακύκλωσης παρετηρήθησαν στο σταθμό, μαζί με σκουριασμένο κοντέινερ στην εγγύτητας του λοφίσκου όπου και βρίσκεται η κεραία.

Δεν εμφανίστηκε Ηλεκτρομαγνητική Ραδιενέργεια, αν και το ίδιο ισχύει με τις περισσότερες κεραίες. Οι φήμες αυτές έχουν πλέον εξηγηθεί, αν και η καλύτερη κατάσταση στην οποία φαίνεται να βρίσκονται όλες οι κεραίες στην Πετρούπολη πιθανώς να προδίδει καλύτερη συντήρησή τους από ό,τι στη Ζαχαρίτσα και το Κασκαντάμι, καθώς και σίγουρα λιγότερους παράνομους πομπούς, εγκατεστημένους στις κορυφές.

## Κεραίες Πετρουπόλεως 2-4

Από τις 20 Ιανουαρίου του 2017, και ακολουθώντας την υπόσχεση του James Kington να επιστρέψει με το φίλο εξερευνητή Γιώργο Στρουμπή για τις υπόλοιπες κεραίες που φαίνονται από παντού στην πόλη, κατεκτήθησαν και οι υπόλοιπες. Μπαίνοντας στην είσοδο του Νεκροταφείου στην Πετρούπολη, ένας χωματόδρομος εχρησιμοποιήθη για να φθάσουν στα ανώτερα ύψη του Βουνού και στη Βελόνα, αφήνοντας πίσω μικρούς στάβλους με ήρεμα άλογα. Απότομη κλιτύς γεμάτη αγριόχορτα, γαϊδουράγκαθα και σεισμογενείς χαράδρες έπρεπε να διασχισθεί για να φθάσουν στην ασφαλή αγκαλιά του δάσους στο Κυπαρίσσιο Άλσος της επομένης κορυφής, ένα ήρεμο ηλιόλουστο ξέφωτο που επιβλέπει τις κεραίες Πετρουπόλεως και Καματερού.

Τούτη τη φορά το δίδυμο έφθασε το σταυροδρόμι των τριών δρόμων μα διάλεξαν το δεξιό, προσπερνώντας την πρώτη κεραία από όπου και είχαν ήδη περάσει. Οδηγήθηκαν σε μια κουραστική μα όμορφη βόλτα μέσα από το Δάσος των Σταχτών, ακόμη ένα άλσος το οποίο όμως οφείλει το όνομά του στην πληθώρα καμμένων φυτών και θάμνων στην ξηρά γη. Η δεύτερη κεραία κατεκτήθη και απεκαλύφθη ως η μόνη σε όλο το Ποικίλο η οποία δεν περιεβάλλετο από ραδιοφωνικό σταθμό. Οι Βουόριορς την ήγγιξαν και τράβηξαν φωτογραφίες του εσωτερικού της. Ειρωνικά, όταν έφθασαν στην τρίτη κεραία μέσω μονοπατιού χαμένου στο δάσος, ανεπίσημα το Χαμένο Μονοπάτι, ηκούσθη στριχνό κρώξιμο γνώριμο στον James Kingston να αντηχεί στο δάσος, και μια πέρδικα εφάνη να διασχίζει το έδαφος με αστραπιαία ταχύτητα. Η κεραία ηίδια ήταν μια ελ των δύο οι οποίες εφαίντοντο από όλη την πεδιάδα μακριά, κοντή και γεμάτη τύμπανα και μεταλλικές ράβδους. Είχε μικρό ραδιοφωνικό σταθμό με κουτιά, ενώ ο αρχικός δρόμος προς αυτήν επρόκειτο για μικρή πλαγιά περίπου 6 μέτρων. Τελικώς, η τέταρτη κεραία, η οποία εφαίνετο ξεκάθαρα από τις γύρω γειτονιές, κατεκτήθη, περικυκλωμένη ως ήταν από έναν μεγγάλο σταθμό ανοιχτό, αντίθετα με την κλειστή κεραία. Υπήρχαν ίχνη κατοικούντων ανθρώπων, καθώς σάκοι με μαζεμένα φυτά παρετηρήθησαν στο εξωτερικό, μαζί με μπουκάλια νερού και κοντέινερ με στρώματα, ξύλινες πόρτες και πλακάκια, χαμένα κάτω από τις φυλλωσιές των πεύκων δίπλα στην Κεραία. Το γεγονός πως αυτή ήταν ήταν η τελευταία κεραία σε όλο το Ανατολικό Αιγάλεω Όρος/ Ποικίλο, έδωσε την ευκαιρία στους δύο εξερευνητές να τραβήξουν φωτογραφίες του μαγευτικού Πανοράματος στις περιοχές πέρα από τις ανατολικές αυτές απολήξεις, ονομάζοντας την κορυφή Το Τέλος του Βουνού.

## Ο Γυρισμός

Η επιστροφή από τις κορυφές αυτές την πρώτη φορά έγινε μέσω του τριπλού σταυροδρομίου και πίσω στην Κορυφή της Πέρδικας και τους παραδρόμους. Στις 20 Ιανουαρίου του 2017, όμως, ο γυρισμός ήταν λίγο πιο δύσκολος, καθώς η απόσταση προς τις υπόλοιπες κεραίες ήταν μικρό εμπόδιο. Συνεπώς, πραγματοποιήθηκε πλήρης κύκλος πίσω στα λεκανοπέδια του Δάσους των Σταχτών ακολουθήθηκε, όπου κατεκτήθη και η μικρή κορυφή, έπειτα από βόλτα στο καθαρισμένο χωμάτινο μονοπάτι με διάφορα δένδρα να το περιστοιχίζουν και να κρύβουν τη θέα του αθανάτου ήλιου, ενώ η γαλήνη και ησυχία που επικρατούσαν οδήγησαν στην ονομασία του ως Μονοπάτι της Γαλήνης. Τελικά άλλη μια απότομη πλαγιά πάνω από ξεραμένο ρέμα βρέθηκε, δηλαδή το Ρέμα Πετρούπολης- Καματερού. Κατεβαίνοντας το τελευταίο, παλαιές πέτρινες στέγες βρέθηκαν, όπου ελήφθησαν και φωτογραφίες. Το σεισμογενές έδαφος εσυνεχίσθη και εδώ, με πολλές ρωγμές που οδηγούσαν, κατά το μήκος του ρέματος προς μικρά φράγματα, προφανώς κάποτε εν χρήσει για να σταματήσουν τη ροή της βροχοπτώσεως. Άφου διεσχίσθη ολόκληρο, τα τελευταία δάση στο Καματερό κατεκτήθησαν, όπου τα λεωφορεία της πόλης και του δήμου Ιλίου στάθμευαν. Στρίβοντας δεξιά και προσπερνώντας μικρούς εξοχικούς δρόμους, το δίδυμο εντόπισε ένα όχι πολύ περπατημένο δρομάκι με χτισμένες πέτρινες πλευρές, που ονομάσθηκε Ο Σιδηροδρομικός Δρόμος, μέσα στα αλσύλλια, και παίρνοντας το δρόμο τούτο, ελήφθησαν φωτογραφίες από μικρά ξύλινα στέκια. Το τέλος του δρομίσκου αυτού σηματοδότησε την επιστροφή στην Πετρούπολη, ενώ αφήνοντας πίσω το Θέατρο Πέτρας, οι εξερευνητές ολοκλήρωσαν την εκδρομή τους πίσω στο σημείο σταθμεύσεως του αυτοκινήτου, κοντά στο Νεκροταφείο Πετρούπολης.

Χρόνια αργότερα, κατά την εκτενή επίσκεψη των περιοχών του βουνού στη διάρκεια της Πανδημίας του Κορωνοϊού του 2020, δημιουργήθηκε σύγχυση ως προς την ακριβή τοποθεσία του Σιδηροδρομικού Δρόμου. Τελικώς, απεκαλύφθη στις 5 Νοεμβρίου του 2020 πως επρόκειτο για την Οδό Πανοράματος, την οποία και διέσχισε με αμάξι ο James Kingston.

Στις 18 Φεβρουαρίου του 2021, ο Σιδηροδρομικός Δρόμος ανεκαλύφθη ξανά, όπου περπατήθηκαν και τα γνωστά αλσύλλια με τα κιόσκια, κοντά στον Προφήτη Ηλία Καματερού. Παραδίπλα στον εξωτερικό χωματόδρομο, η θέα άνοιξε προς το μακρινό Μονοπάτι της Γαλήνης και τα Κρημναία Ύψη, με τις κεραίες στο Ταμπούρι και το τέλος του Βουνού πάνω από το Ζεφύρι και τα Άνω Λιόσια.